Kambja lauatennise seeriavõistlus 2025
2025-04-13 10:00 (Europe/Tallinn) | Kambja spordihoone, Võru mnt 4a, Kambja alevik, Kambja vald, Tartumaa, 62034
Seeriavõistlus on 5-etapiline. Etapid toimuvad Kambja spordihoones algusega kell 10 järgmiselt :

1. etapp: 07. detsember 2024
2. etapp: 11. jaanuar 2025
3. etapp: 15. veebruar 2025
4. etapp: 15. märts 2025
5. etapp: 13. aprill 2025

Osavõtjad ja registreerimine:
Osa saavad võtta kõik soovijad – osavõtt on tasuta
Registreerimine toimub Kambja spordihoones kohapeal või e-kirjaga aadressil rauno.kiuru@kambja.ee
Registreerimine lõppeb 15 minutit enne võistluste algust kohapeal.
Võistlusesüsteem:
Võistlus on 5-etapiline, millest arvestusse lähevad nelja parima etapi punktid.
Etapil antakse punkte järgnevalt: 1. koht-100 punkti , 2. – 95, 3.- 92 4.- 90 ,5.-88 ja 6.- kuni edasi 87 jne..
Turniir koosneb plussringist, miinusringist ja kohamängudest. Mängitakse ühes võistlusklassis (mehed, naised, noored). Mängud toimuvad üldjuhul „parem viiest“, kuid suure osavõtjate arvu korral toimub osa mänge „parem kolmest“ (miinusringis ja kohamängud). Võistlustabelisse paigutatakse mängijad vastavalt hetkel kehtivale ELTL-i reitingule. Reitinguta mängija ja välismängijate tabelisse paigutamise otsustab peakohtunik.
Osavõtt tasuta!

Võistlusjuhend

Ansamblite päev
2025-04-07 17:00 - 19:00 | Ülenurme Gümnaasium, Tartu mnt 5, Ülenurme, Kambja vald, Tartumaa, 61714
Esinevad ansamblid ja orkestrid.
Kõlavad põnevad seaded õpilaste ja õpetajate esituses.

Komöödiaõhtu „Loll on raske olla ikka“
2025-04-06 16:00 - 19:00 | Aida peosaal, Lennuvälja tee 1, Külitse alevik, Kambja vald, Tartumaa, 61702, Eesti
Elu muutev komöödiaõhtu – Gaute Kivistik, Rohke Debelakk koos õhtusöögiga.
Oled oodatud komöödiaõhtule, kus huumor ja muusika saavad üheks!
Lavale astub vaimukas ja teravmeelne Gaute Kivistik, tuntud ka kui Rohke Debelakk, kelle nutikad naljad ja värvikad lood toovad naeratuse ka kõige tõsisemale näole. Õhtu muusikalise poole eest hoolitseb ansambel Minu Isa Oli Ausus Ise, kelle energiline ja humoorikas repertuaar täiustab meeleolu veelgi.
Tule naudi sõnaseade kunsti ja muusikat ning veeda meeleolukas õhtu täis huumorit.
Õhtusöögi menüü:
Eelroog: Kõrvitsakarask lumikrabipallidega
Pearoog: Aida šašlõkk, Hasselbaca peet, ürdikartul, marineeritud punane sibul
Magusroog: Õuna-rabarberikrõbedik
Avatud baar, arveldamine sularahas.
Ostan pileti
NB! Pärast pileti ostmist palume broneerida koht(-ad) e-posti aadressil: info@rutsiroad.ee

Etendus „Mulle huumor meeldib“
2025-04-04 19:00 | Kambja kultuurikeskus, Kesk 12, Kambja, Kambja vald, Tartumaa, 62034
Komöödiateatri lavastus
Kaks naist on aastaid elanud samas linnas, aga kumbki pole teisest kuulnudki. Kui saatus nad lõpuks kokku viib, siis selgub, et need on väga erinevad naised. Vähe sellest, et nende armastatud elukutsed on väga erinevad. Isegi huumorimeel on neil erinev!
Komöödia kahest naisest kahes vaatuses
Lavastaja Toomas Kall
Mängivad Anne Paluver ja Hannes Võrno
Pilet 26 €
Sooduspilet 24 € (pensionär, tudeng, õpilane)
Piletid müügil kohapeal, Piletilevis ja Piletimaailmas
Osta pilet:
Piletimaailm
Piletilevi
Loosimäng
Võida 2 pääset etendusele!
Osalen loosis (FB)

Vastlusõhtu: Sander Loite
2025-04-03 18:00 - 19:15 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715
Sander Loite on Eesti rahvusringhäälingu keskkonna- ja loodusteemadega töötav ajakirjanik. Ta on pika traditsiooniga telesaate „Osoon“ saatejuht-autor. Loodus on tema iganädalane elu osa.
Üritus on tasuta.

Laastumaali töötuba
2025-04-03 17:30 - 19:30 | Kambja kultuurikeskus, Kesk 12, Kambja, Kambja vald, Tartumaa, 62034
Juhendab Anneli Kaasik
Vahvate nippide ja töövõtetega valmib akrüülvärvidega laastumaal
Eelnev maalimiskogemus pole oluline!
Materjalid kohapeal olemas!
Osalustasu 20 €
Registreerimine kuni 02.04 tel 5309 9523

Jaan Pehk
2025-04-03 14:40 - 15:25 | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714
Jaan Pehki (Orelipoisi) rõõmsad, kodumaised laulud eesti luuletajate tekstidele.
Kontserdil on kooliteemaline alltekst, mis peegeldub ka laulude sisus. Lisaks emakeelele on kõne all matemaatika, geograafia, muusikaõpetus, ajalugu ja kehaline kasvatus. Orelipoiss tutvustab lõbusates vokaalesitustes erinevaid muusikastiile, näiteks klassikaline laul, kantri, räpp.

Kooride kontsert „Nad lendavad laulupeo poole“
2025-03-29 17:00 - 18:45 | Reola kultuurimaja, Valge tee 1, Uhti küla, Kambja vald, Tartumaa, 61712
Naiskoor Omal viisil, dirigent Liisa Rahusoo
Haaslava meeskoor, dirigent Kalev Lindal
Kontsertmeister Vladimir Karjalainen
Sissepääs prii

Lugemisöö
2025-03-28 19:00 - 2025-03-29 10:00 | Tõrvandi pere- ja noortekeskus, Ringtee 1a, Tõrvandi alevik, Kambja vald, Tartumaa
MTÜ Õnnemaa 20. juubeliaasta puhul eesti raamatu aasta raames:

lõbusad mängud
enda lemmikraamatu lugemine
töötoad.

Külas kirjanik Mika Keränen!
Õhtujuht Ragnar Kekkonen
Noortele alates 9. eluaastaast.
Registreerimine hiljemalt 24.03!
Registreerun
Lisateave: Kersti Leis, kersti@onnemaa.ee, tel 5331 5342

Etendus „Mehed ei nuta“
2025-03-28 19:00 - 20:20 | Kambja kultuurikeskus, Kesk 12, Kambja, Kambja vald, Tartumaa, 62034
Operaator Kaljo ja tema abiline Mati lähevad maakohta filmima Sulev Nõmmiku kultusfilmi „Mehed ei nuta“ jaoks viimast kaadrit lahkuvast luigeparvest. See töö polegi aga nii lihtne, kui pealtpoolt paistab ja viib filmimehed vägagi omapärastesse sekeldustesse nii külaelanike kui ametnikega, kellel kõigil on oma huvid ja soovid, mis üksteisega põrkuvad. Ainsad, kes sekeldamisest kõrvale jäävad, on luiged …
Lavastuse sõnum on: ära kaota eesmärki. Meil kõigil on oma eesmärgid – kellel suuremad ja kellel väiksemad. Elu on täis hetki, mis meid eesmärgist kõrvale kallutavad. Kui me märkame, et oleme sihi silmist kaotanud, peame tegelema tagajärgedega ning leidma uuesti eesmärgi. Vahel aga juhtub ka nii, et lõpuks avastame, et siht, mida nii väga hoida püüdsime, polnudki üldse meie jaoks. Kas me peaksime endalt ehk rohkem küsima „Kas“ ja „Miks“ küsimusi? Kas komöödia vajab üldse sügavamõttelist lõppu? Päeva lõpuks oleme ju kõik ainult inimesed.
Lavastus on loodud Erki Aule näidendi „Torm jõe kaldal“ ainetel. Dramaturg, lavastaja ja kunstnik: Ingrid Ulst. Laval on Kambja näitering Püünelind: Margo Käsi, Aivar Piir, Reet Kiuru, Siiri Paap, Toomas Keldoja või Heiki Lill (Alle-Saija teatristuudio), Peeter Ruuge.
Pilet 8 €

Kokakool - kodujuustutoidud
2025-03-27 10:00 - 14:00 | Põllumajandusmuuseumi Leivatare, Muuseumi tn 2/6, Ülenurme, Kambja vald, Tartumaa, 61714
Põllumajandusmuuseumi järjekordses kokakoolis on staariks kodujuust.
Kodujuust on üks populaarsemaid piimatooteid, millest on lihtne valmistada salateid ja vormitoite, küpsetada kooke ja küpsiseid, leiutada magustoite või hoopis kodujuustuklimpe. Proovime üheskoos neid toite valmistada ja degusteerida.
Registreeru: haridus@memu.ee
Osalustasu 20 €

Mängufilm „Fränk“
2025-03-26 18:00 - 19:49 | Reola kultuurimaja, Valge tee 1, Uhti küla, Kambja vald, Tartumaa, 61712
(Eesti 2025)
Katkisest perest pärit Paul asub ajutiselt elama võõrasse linna, kus ta hakkab aga enese kehtestamise nimel järjest valesid otsuseid tegema. Tema vältimatut allakäiku takistab aga üks kummaline puudega mees…
Liigutav draama lubab kaasa elada keerulistele peresuhetele, lapsepõlve valudele ja ootamatu sõpruse tähendusele, pakkudes emotsionaalset teekonda, kus omal kohal on ka terav, kuid südamlik huumor.
„Fränk“ on Tõnis Pilli esimese täispikk mängufilm, varasemalt on ta töötanud erinevate mängufilmide režiigrupis („Kalev“, „Tõde ja õigus“, „Tenet“).
Filmi peaosades on Derek Leheste, Oskar Seeman ja Tõru Kannimäe, teistes osades Märt Pius, Priit Võigemast, Tiina Tauraite, Katariina Tamm, Oliver Kõvask, Jekaterina Linnamäe, Märt Avandi jt.
„Fränk“ operaator on Peter Kollanyi, kunstnik Kaia Tungal, kostüümikunstnik Liis Plato, grimmikunstnik Liisi Põllumaa, monteerija Moonika Põdersalu, helirežissöör Aleksandra Koel ja helilooja Markus Robam. Produtsendid on Ivo Felt ja Johanna Trass, kaasprodutsendid on Rain Rannu, Tõnu Hiielaid, Alvar Kõue ja Henri Savitski ning kaasstsenarist Laura Raud.
Kategooria: Mängufilm
Žanr: Draama
Tootja: Allfilm

Mängufilm „Fränk“
2025-03-21 18:00 - 19:49 | Kambja kultuurikeskus, Kesk 12, Kambja, Kambja vald, Tartumaa, 62034

Jaapani taikotrummid
2025-03-19 15:30 - 16:15 | Ülenurme muusikakool, Tartu mnt 5, Ülenurme alevik, Kambja vald, Tartumaa, 61714
Hele-Riin Uib-Pachel ja Marilin Kaprei tutvustavad taikotrummide mängukunsti.
Taiko on kombinatsioon spordist ja muusikast. Trummimängus on ühendatud kolm elementi: rütm, liikumine ja energia. Trumme mängitakse pulkadega ja mängule on lisatud jaapanipärane koreograafia. Oluline on koosmäng ja improvisatsioon. Kontserdil saab nautida jõulist ja muljetavaldavat trummišõud.

Raamaturing lastele „Ma tean seda raamatutegelast“
2025-03-19 14:00 - 15:00 | Tõrvandi raamatukogu, Ringtee 1, Tõrvandi alevik, Kambja vald, Tartumaa, 61715
1.-2. klassi õpilastele mõeldud raamaturing hakkab toimuma kaks korda kuus, üle nädala. Tund kestab 45-60 minutit. Osalemine tasuta.
Vajalik etteregistreerimine aadressil katre.puusta@torvandi.ee

Saame kokku leivatares - räimetoidud
2025-03-18 11:00 - 14:00 | Põllumajandusmuuseumi Leivatare, Muuseumi tn 2/6, Ülenurme, Kambja vald, Tartumaa, 61714
Seekordsel leivatare kokkusaamisel tõstame aukohale rahvuskala räime.
Räim on eestlaste lemmikkala. Kiiresti saab räimest valmistada maitsva supi, ahjuroa või juustused pihvid.
Tule saa osa mõnusast ühisest kokkamisest ja valmistatud roogade degusteerimisest.
Hind 10 €/osaleja
Registreeru: haridus@memu.ee

Emakeelepäeva kontsert
2025-03-15 16:00 | Tartumaa
Kutsume Teid Tiigi seltsimajja (Tiigi 11, Tartu) kuulama imelist emakeelset laulu kolme ansambli esituses ning liigutavaid luuleridu Maila Jürgensoni ja Jakobi Mäe teatristuudio õpilaste esituses.

Reola naisansambel SO-LE
Kambja naisansambel Lüüra
Vanemuise seltsi meesansambel WanSel

Tasuta

Treeningpäev
2025-03-15 - 2025-03-16 | Ülenurme spordihoone, Tartu mnt 5/2, Ülenurme alevik, Kambja vald, Tartumaa, 61714
Päev täis erinevaid treeninguid nii suurtele kui väikestele.
Beebide võimlemine:

Tund, kus saad oma beebile teha võimlemisharjutusi juhendamisel matil kui ka teraapiapallil mis arendavad tema igapäevast motoorset arengut. Väikelastega tehakse erinevaid mänge ning läbime takistus ja tasakaalurada.

Akrobaatika:

Treening, mis arendab keha painduvust, jõudu ja koordinatsiooni, pakkudes väljakutseid nii algajatele kui ka edasijõudnutele. Harjutused põhinevad dünaamilistel ja staatilistel elementidel, mis aitavad parandada tasakaalu ja kehahoiakut.

Laste jooga:

Keha ja meele tasakaalu ning painduvuse arendamisele suunatud treening, mis põhineb iidsetel joogapraktikatel. Harjutused keskenduvad hingamisele, staatilistele ja dünaamilistele asenditele ning lõdvestustehnikatele.

Laste jumping/ jumping:

Jumping batuuditreening on kombinatsioon aeglastest ja kiiretest hüpetest, traditsioonilise aeroobika sammude variatsioonidest ning dünaamilistest kiirus- ja jõuspordielementidest. Harjutuste mitmekesisus tagab selle, et tugevdatakse kogu keha.

Ringtreening:

Mitmekülgne ja tõhus treening, mis hõlmab vahelduvaid harjutusi erinevatele lihasgruppidele, parandades nii vastupidavust, jõudu kui ka koordinatsiooni. Harjutusi tehakse kindla aja või korduste arvu alusel ning need võivad sisaldada nii keharaskusega kui ka lisaraskustega harjutusi.

YogaFunc:

YogaCunk on Jocke Salokorpi loodud kontseptsioon, mis toetub Ashtanga jooga seeriatele. Liikumisel kasutatakse uzzay hingamistehnikat. YogaFunc on mitmekülgne, funkstionaalne, mänguline ja muusikasse loodud treeningtund. Parandab rühti, painduvust, tasakaalu, jõudu ja enesetunnet. Tunni motoks on yoga + fun 🙂

Bodyart:

Bodyart harjutused ühendavad jõu, painduvuse ja tasakaalu. Harjutused mõjuvad hästi koordinatsioonile ja rühile. Unikaalse treeningprogrammiga saad ennetada ja võidelda seljavaludega ning vähendada stressi.

Zumba:

Ainulaadne tantsuline fitnesstreening, kus Ladina-Ameerika rütmid ja lihtsad sammud loovad Sulle enneolematu trennielamuse. Zumba® on intervall-treeningu meetodil tantsutund, kus vahelduvad kiiremad ja aeglasemad rütmid, mille käigus vormime oma keha ja kulutame kaloreid nii, et ise ei märkagi!

Pilates:

Rahuliku muusika saatel läbiviidav keha ja meele treening, mille käigus tugevdatakse nii pindmiseid kui ka seesmisi kõhu- ja seljalihaseid. Erinevates tundides kasutatakse ka bosu– ja fitpalli, et suurendada liigutusulatust ja süvalihaste tunnetust. Samuti kasutatakse efektiivsemaks lihastööks hantleid, kummilinte, jalaraskusi ja erinevate raskustega palle. Lihaste pikkuse taastamine ja elastsuse tagamine toimub tõhusate venituste abil. Harjutused sooritatakse läbi õige hingamise.

EasyDance:

Lihtne ja mõnus tantsuline trenn.

Bodycombat:

Les Mills kontsepttundide hulka kuuluv võitluskunstidest inspireeritud treening, kus erinevad enesekaitse- ja poksiliigutused on ühendatud kaasahaarava muusikaga. Ideaalne üldfüüsiline treening, mis arendab vastupidavust, koordinatsiooni ja jõudu.

Päeva lõpetab Púr Múdd
Tasuta

Päevakava

10.00–10.30
Laste jooga (3–6-aastastele)
Helen Puusemp
Alumine saal

10.00–10.30
Beebide võimlemine (2–6-kuulistele). Registreerimine
Sandra
Matisaal

10.40–11.10
Laste jooga (7–12-aastastele)
Helen Puusemp
Alumine saal

11.00–11.30
Beebide võimlemine (1–2- aastased). Registreerimine
Sandra
Matisaal

11.25–12.00
Laste jumping
Aino Sillamaa
Alumine saal

12.00–12.45
Akrobaatika kuni 10a
Karl Oskar
Matisaal

12.20–13.00
Ringtreening
Aina Kikas
Alumine saal

12.55–13.40
Akrobaatika 10+
Karl Oskar
Matisaal

13.15–13.50
YogaFunc
Aina Kikas
Alumine saal

14.00–14.35
Ringsüsteem
Aile Einola
Alumine saal

14.45–15.20
BODYART meets Deep Work
Marit Rauk
Alumine saal

15.30–16.05
ZUMBA
Kati Kümnik
Alumine saal

16.15–16.50
Pilates
Erle Liivak
Alumine saal

17.00–17.35
JUMPING. Registreerimine
Aino Sillamaa
Alumine saal

17.45–18.20
Easy Dance
Erle ja Kirsti
Alumine saal

18.30–19.05
BODYCOMBAT
Kirsti Kuhi
Alumine saal

19.15–20.00
PUR MUDD

Alumine saal

Tantsuõhtu ansambliga Väike Mees
2025-03-14 20:00 | Kambja kultuurikeskus, Kesk 12, Kambja, Kambja vald, Tartumaa, 62034
Väike Mees esitab tantsumuusikat meilt ja mujalt ning eranditult Eesti keeles. Sobib tantsuks nii vanale ,kui noorele…
Väike Mees on hingelt SUUR ja mängib tantsumuusikat, mis paneb ka karud tantsima!
Pilet 15 €
Sooduspilet 12 €

Lasteetendus „Vana kapi saladus“
2025-03-12 11:15 | Kambja kultuurikeskus, Kesk 12, Kambja, Kambja vald, Tartumaa, 62034
Tallinna lasteteatri Lepatriinu lavastus
osades: Aivo Sadam, Kristjan Rohioja
Pilet 4.50 €

Videodisko. VDJ Mike Sun
2025-03-07 20:00 | Reola kultuurimaja, Valge tee 1, Uhti küla, Kambja vald, Tartumaa, 61712
Meie mees puldi taga Mike Sun esitab 70-80-90-ndate tantsumuusikat.
Loomulikult ka eesti tantsumuusikat.
Pilet 12 €
Sooduspilet 10 €

Mängufilm „Jan Uuspõld läheb koju“
2025-03-05 18:00 - 19:30 | Reola kultuurimaja, Valge tee 1, Uhti küla, Kambja vald, Tartumaa, 61712
(Eesti 2025)
Kui näitleja Jan Uuspõld peab filmima oma suvearmukese Britta ilusalongile promovideot, helistab talle ametlik abikaasa ja paneb ta fakti ette: mees peab koju tulema ja kõik mahalaristatud rahad tagasi teenima. Kuna Jan teeb alati nii nagu naised tahavad, hakkab ta kimbatavast olukorrast väljapääsu otsima. Lahenduseks näib olevat osaleda oma elust rääkiva filmi uusversioonis. Paraku otsustab lavastaja kehva avaliku mainega Jani kõrvale lükata. Nii ei jää mehel muud üle kui käima tõmmata suvetuur iseendaga peaosas. Aga sellega läheb nagu ikka – elu on see, mis juhtub siis kui sul on parimad kavatsused. Oma pika kodutee käigus kohtub Jan muuhulgas seksguru, meesõiguslaste, maaniliste fännide ja Looja endaga. Ta saab alandatud ja ülendatud, et leida endas üles midagi, millest ta pole seni teadlik.
Andres Maimik ja Rain Tolki kirjutatud ja lavastatud teekonnakomööda „Jan Uuspõld läheb koju“ on järg menufilmile „Jan Uuspõld läheb Tartusse“. See on ajastukroonika, kus sähvatavad nii tähed kui tähekesed, tänast päeva iseloomustavad tegelaskujud, aga ka ajatud küsimused.
Osades: Märt Avandi, Rain Tolk, Franz Malmsten, Ain Mäeots, Liisa Linhein, Andres Maimik, Jan Gebruk, Ott Sepp, Jan Uuspõld, Liisa Saaremäel, Karl Birnbaum, Indrek Taalmaa, Toomas Hendrik Ilves, Märten Matsu, Karin Rask, Saara Nüganen, Erich Krieger, Tarvo Sõmer, Ott Raidmets, Ragne Pekarev, Henry Kõrvits, Raul Saaremets, Grete Jürgenson, Hanna Martinson.
Kategooria: Mängufilm | Žanr: Komöödia, draama
Pilet: 5–6 €

Vastlatrall
2025-03-01 11:00 - 14:00 | MUHK – Maaelu uudishimukeskus / Eesti Põllumajandusmuuseum, Pargi 4, Ülenurme alevik, Kambja vald, Tartumaa, 61714
Hõissa!
Kogupere vastlatrall Eesti Põllumajandusmuuseumis tuleb taas!
Saame tuttavaks vastlakommetega läbi lustlike mängude!
Lisaks räägime uskumustest ja kommetest. Üle ega ümber ei saa ka vastlatoitude valmistamisest!
Tegevust igale maitsele ja vanuseastmele!

Vastlabingo käsitööhoovis
Linatöödega tutvumine
Vastlakuklite töötuba leivatares (2 €)
Vurride meisterdamine puutöökojas
Sepikojas meisterdab sepp
Ponisõidud
Lustlikud mängud ja töötoad

Nagu me kõik teame, siis liu laskmine on vastlapäeva lahutamatu osa. Kui ilm vähegi lubab, saab ka vastlatrallil kelgutada ja uisutada.
NB! Isetehtud liumasinatega tulijatele auhinnad!!!
Võimalik külastada ka muuseumiloomi.
Tule kogu perega ja peame koos maha ühe vägeva vastlatralli!
Pilet 8 €
Sooduspilet 6 € (õpilased, üliõpilased ja pensionärid)
Kuni 3. aastased lapsed tasuta.
Perepilet 16 €

Kunstinäitus. Laivi Põder
2025-03-01 - 2025-05-01 | Kambja kultuurikeskus, Kesk 12, Kambja, Kambja vald, Tartumaa, 62034
Näitus on avatud ringide töö ja ürituste ajal.
Lisateave tel +372 5309 9523

Maalinäitus. Silja Kangur
2025-03-01 - 2025-05-01 | Reola kultuurimaja, Valge tee 1, Uhti küla, Kambja vald, Tartumaa, 61712

Mängufilm „Jan Uuspõld läheb koju“
2025-02-28 18:00 - 19:30 | Kambja kultuurikeskus, Kesk 12, Kambja, Kambja vald, Tartumaa, 62034

Kogemuspäev Tartu Lõunakeskuse siseliuväljal
2025-02-27 11:00 - 13:00 | Tartumaa
MTÜ Õnnemaa ülevallaline koolivaheaja programm 9-aastastele ja vanematele:

keskuse siseliuvälja külastamine
vaba aeg keskuses

Osavõtt tasuta
Vajalik eelregistreerimine hiljemalt 21.02 (kuni kohti jätkub).
Registreerun
Registreeritutele saadame täpse teabe bussigraafiku kohtα
Lisateave:
tel +372 5379 2975
e-post Sandra.johanson@onnemaa.ee

Teletööga tutvumine
2025-02-26 - 2025-02-27 | Tartumaa
MTÜ Õnnemaa ülevallalise koolivaheaja programmi raames toimub väljasõit Tallinnasse uue meelelahutus- ja muusikasaate salvestusele TV3 majja, kus osaletakse publikuna!
Osalustasu 18 €
Registreerijatele saadame tellitud bussi väljumise ajad jm teabe.
Vajalik eelnev registreerimine hiljemalt 19.02
Registreerun
Lisateave: kersti@onnemaa.ee tel +372 5331 5372

Vabariigi aastapäeva matk Tatra orus
2025-02-24 16:00 - 18:30 | Sofi talu, Vanakase, Tatra küla, Kambja vald, 62029, Estonia
Tähistame Eesti Vabariigi 107. aastapäeva mõnusa matkaga Tatra oru matkarajal. Matkarada on privaatne ning külastatav ainult korraldatud matka raames ning retkejuhiga. Algus ja lõpp Sofi peosaali juures. Matk on jõukohane enamikele.
Päevale kohaselt pakume maitseelamusi Sofi talu kokkade poolt.
Kütame soojaks ka suitsusauna, mis on kindlasti kogemus ja elamus omaette. Soovitame!

Vabadussõjas langenute mälestamine
2025-02-24 10:00 | Ausambamägi, Kesk 7, Kambja, Kambja vald, Tartumaa, 62034
Iseseisvuspäevale pühendet kõnekoosolek Kambjas Ausambamäel, kus peetakse meeles vabariigi sündi ning meenutatakse vabadussõjas langenuid.
Kõnelevad:

Kambja vallavolikogu esimees Aivar Aleksejev
EELK Kambja koguduse õpetaja Andrus Mõttus
